Zajednica žena HDZ-a optužila je predsjedničkog kandidata Miroslava Škoru za seksizam u kampanji nakon što je on tijekom jednog intervjua postavio pitanje što je kandidatkinja HDZ-a Kolinda Grabar-Kitarović radila u njegovom ormaru.

Bio je to njegov odgovor predsjednici koja je izjavila da je on tamburao po Americi i bio u ormaru devedesetih.

Evo što je Zajednica žena HDZ-a „Katarina Zrinski“ navela u priopćenju:

- Najoštrije osuđuje seksistički ispad Miroslava Škore, koji skandaloznom izjavom da mu je „predsjednica bila u ormaru“ vrijeđa ne samo predsjednicu RH, već cijeli ženski rod.

Ni u najžešćim političkim debatama, barem među pristojnim ljudima, nije prihvatljivo omalovažavati protukandidatkinju samo zato što je žena i iznositi seksističke aluzije.

Škoro je nakon ovoga vulgarnog izgreda izgubio svako pravo da ga se naziva „gospodinom“. U nedostatku argumenta i programa pokušao je predsjednicu diskreditirati na temelju spola, no time je - na vlastitu žalost - samo demonstrirao svoje prostaštvo, primitivizam, iskompleksiranost i manjak osnovne kulture, navode u priopćenju.

Video - Predizborni skup Miroslava Škore u Splitu